laion/Wikipedia-Exotic huggingface dataset:
בית אוליפנט

בית אוליפנט המצוי במושבה הגרמנית בחיפה הוא מבנה מגורים טמפלרי אופייני שהיה שייך למשפחת אוליפנט. המבנה, המצוי בשדרות בן-גוריון 16, כולל גמלון וגג רעפים משופע האופייניים לארכיטקטורה הטמפלרית. בקומת הקרקע מעל פתח הכניסה המקורי של הבית חקוקה כתובת בגרמנית: ”Wohl denen, die das Gebot halten, und thun immerdar Recht.” (מתוך תרגום מרטין לותר לפסוק בספר תהילים: ”אַשְׁרֵי שֹׁמְרֵי מִשְׁפָּט, עֹשֵׂה צְדָקָה בְכָל-עֵת”.) בקומה השנייה, בין שני החלונות המרכזיים, חקוקה הכתובת "Haus Oliphant" (בית אוליפנט). כתובת זאת לא הייתה במקום בזמן שמשפחת אוליפנט התגוררה בבית, והוטבעה מאוחר יותר על ידי הטמפלרים, לאחר שמבקרים ומטיילים הגיעו למושבה וביקשו לראות את הבית. המבנה נבנה על ידי מתיישב טמפלרי בשם קרל אולדורף גרמני שהיגר לאמריקה והגיע לחיפה בשנת 1870. אולדורף היה נגר, והוא הקים בחצר הבית נגרייה ואורווה קטנה. בעקבות מעברו ליפו שם שימש כראש המושבה הטמפלרית, העמיד את ביתו בקיץ 1882 להשכרה. הבית הושכר בדצמבר 1882 ללורנס אוליפנט שלאחר מכן רכש את הבית. אוליפנט התגורר בבית זה בחורף ביחד עם אשתו אליס ומזכירו נפתלי הרץ אימבר, ובקיץ התגורר בתחילה בעוספיה ולאחר מכן בבית שבנה בשנת 1884 בדלית אל-כרמל הנקרא גם הוא בית אוליפנט. אל הבית הגיעו מבקרים רבים ביניהם היה צ'ארלס גורדון. בעקבות ריבוי המבקרים צוין הבית במרבית מדריכי הטיולים של התקופה. "החדר היה גדול. על הקירות היו תלויים מרבדים רקומים, ושטיחים קטנים כיסו את הרצפה. בפינה עמד פסנתר שחור ועליו מפת משי רקומה ורדים, שגדיליה הארוכים כיסו את מכסהו" — שולמית לפיד, גיא אוני ב-2 בינואר 1886 נפטרה אשתו הראשונה של אוליפנט, אליס (הקבורה בבית הקברות הטמפלרי) ואוליפנט שב לארצות הברית שם נשא את אשתו השנייה רוזמונד דייל אוון (נכדתו של האוטופיסט רוברט אוון), ונפטר שם מספר חודשים לאחר נישואיו. לאחר פטירתו של אוליפנט בדצמבר 1888 עבר הבית לבעלות אשתו. בתחילת שנות ה-90 של המאה ה-19 שימש הבית את חברת "אסיה" אשר קיבלה זיכיון לבנות את קטע המסילה מחיפה לדמשק של מסילת הרכבת החיג'אזית. עבודות המיפוי והתכנון הראשונה נעשו מבית אוליפנט. בשנת 1892 עברה רוזמונד, אלמנתו של אוליפנט, להתגורר בבית יחד עם בעלה השני, הצייר ג'יימס מארי טמפלטון. הוא פתח אטלייה לציור בחצר הבית, אך בשנת 1892 התאבד בקפיצה מהאונייה שבה הפליג מביירות לחיפה. בשנת 1896 התגוררה בבית יחד עם בן זוגה אנטולי "קארלוס" רונזוול. הבית ננטש על ידי בעליו והושכר לאחרים. במשך השנים נמכר הבית והחליף בעלויות רבות. בית הקיץ בדליית אל כרמל נמכר בשנת 1926 למיסיונרית פרנסיס ניוטון, וכיום משמש כבית יד לבנים הדרוזים. אדריכלות טמפלרית שרה ומאיר אהרוני, אישים ומעשים בחיפה והסביבה, כפר סבא: מקסם, 1993 זאב ענר (עורך), סיפורי בתים: סיפורם של שבעים בתים בתולדות ההתיישבות, תל אביב: משרד הביטחון – ההוצאה לאור, 1988, עמ' 99–100, מסת"ב 9650503846 מדיה וקבצים בנושא בית אוליפנט בוויקישיתוף ספר תהלים, פרק ק"ו, פסוק ג' יעקב שורר ונתנאל ליפשיץ, חיפה - ביטאון העמותה לתולדות חיפה חוברת 8, נובמבר 2010, עמ' 6–7 יוסי בן-ארצי, "אליס אוליפנט – אישיות בזכות עצמה", קטלוג התערוכה בסלון של לידי אוליפנט, הוצאת המוזיאון הימי הלאומי, 2000, עמ' 16 אלכס כרמל, תולדות חיפה בימי הטורקים, הוצאת יד בן צבי, 1969 זאב ענר (עורך), סיפורי בתים: סיפורם של שבעים בתים בתולדות ההתיישבות, תל אביב: משרד הביטחון – ההוצאה לאור, 1988, עמ' 99–100, מסת"ב 9650503846 נקדימון רוגל, תיק אימבר: בעקבות נפתלי הרץ אימבר בארץ ישראל – תחקיר, עמ' 23
אולדסמוביל סטארפייר

אולדסמוביל סטארפייר (באנגלית: Oldsmobile Starfire) היא מכונית קופה מתוצרת חטיבת הרכב אולדסמוביל בקונצרן הרכב האמריקאי ג'נרל מוטורס, אשר יוצרה בין השנים 1960–1966 (דור ראשון), ובין השנים 1974–1980 (דור שני) בארצות הברית וקנדה. מלבד לשם הדגם "אולדסמוביל סטארפייר" וליצרן "אולדסמוביל" לא היה כל קשר במבנה, במפרט, במכלולים, בעיצוב, ובמנוע בין הדגמים שיוצרו ב-2 הדורות. הדור השני יוצר 8 שנים לאחר סיום ייצור הדור הראשון. דגמי הדור הראשון הוגדרו "Full-size car" (אנ'), לעומת דגם הדור השני שהוגדר כ"סוב-קומפקטי" (אנ'). דור ראשון - יוצר בין השנים 1960–1966 (משנת המודל 1961), בתצורות: 2 דלתות הרדטופ, 2 דלתות קבריולה, יוצרו 120,120 יחידות. דור שני - יוצר בין השנים 1974–1980 (משנת המודל 1975), בתצורה 3 דלתות האצ'בק, יוצרו 125,188 יחידות. "אולדסמוביל סטארפייר", שנת 1961 "אולדסמוביל סטארפייר", שנת 1962 "אולדסמוביל סטארפייר", שנת 1963, 2 דלתות הרדטופ "אולדסמוביל סטארפייר", שנת 1964, 2 דלתות הרדטופ "אולדסמוביל סטארפייר", שנת 1965 - מבט לתא הנהג ולוח מחוונים "אולדסמוביל סטארפייר" דגם "GT", דור שני "אולדסמוביל סטארפייר", דור שני "אולדסמוביל סטארפייר" דגם "SX", שנת 1977 "אולדסמוביל סטארפייר" דגם "Firenza" אולדסמוביל ג'נרל מוטורס מדיה וקבצים בנושא אולדסמוביל סטארפייר בוויקישיתוף אולדסמוביל סטארפייר, בביצוע דור ראשון, סרטון באתר יוטיוב אולדסמוביל סטארפייר, בביצוע דור ראשון, סרטון באתר יוטיוב דגמי אולדסמוביל - שנת 1962 - ברושור oldcarbrochures.com/static/NA/Oldsmobile/1962 דגמי אולדסמוביל - שנת 1964 - ברושור oldcarbrochures.com/static/NA/Oldsmobile/1964 "אולדסמוביל סטארפייר", שנת 1962 gmheritagecenter.com/gm-vehicle-collection/1962_Oldsmobile_Starfire "אולדסמוביל סטארפייר", דור ראשון, שנת 1962 - תמונה airandspace.si.edu/multimedia "אולדסמוביל סטארפייר", דור ראשון, שנת 1962 - תמונות cargurus.com/Cars/1962-Oldsmobile-Starfire-Pictures "אולדסמוביל סטארפייר" הרדטופ-קופה, שנת 1963 - מפרט carfolio.com/specifications/models/car "אולדסמוביל סטארפייר" הרדטופ-קופה, שנת 1966 - מפרט }carfolio.com/specifications/models/car "אולדסמוביל סטארפייר", דגם "ספורט-קופה SX" שנת 1979 carfolio.com/specifications/models/car
בנימין שלמה המבורגר

הרב בנימין שלמה המבורגר (נולד בשנת ה'תשי"ד) הוא רב וחוקר תורני, הנחשב כמומחה למנהג אשכנז, ובפרט למנהגיהם של יהודי גרמניה ומערב אירופה וההיסטוריה שלהם. הקים את מכון מורשת אשכנז ועומד בראשו. נולד בבזל, שווייץ, להורים מיהודי גרמניה. הוא נינו של רבי בנימין שלמה זלמן שפיצר רבו של בית הכנסת עדת ישראל בווינה וחתנו של החתם סופר. לאחר שהתחנך במוסדות יהודיים של יוצאי מזרח אירופה, ובהם ישיבת גייטסהד, ישיבת לוצרן וישיבת באר יעקב, הוא בא לחקור את מורשת משפחתו לאחר שלמד יותר על אב משפחתו, החתם סופר (1762–1839). המבורגר החל את מחקרו בשנות ה-70, ובתחילת שנות ה-90 הקים את מכון המחקר מכון מורשת אשכנז כדי להמשיך במחקרים אלה. מספר קהילות שהוקמו על ידי המכון, בישראל ובארצות הברית, מתפללים היום לפי מנהג אשכנז המערבי. כחלק מפעילותו במכון מורשת אשכנז, כתב סדרת ספרים בת חמישה כרכים בשם "שרשי מנהג אשכנז", וכרך מבוא על חשיבות הדבקות במנהג אשכנז הנקרא "גדולי הדורות על משמר מנהג אשכנז". ספר נוסף הוא "משיחי השקר ומתנגדיהם" (1989), הכולל סקירה היסטורית על משיחי שקר שונים לאורך ההיסטוריה היהודית ורבנים בני אותו דור שנאבקו בהם. ספר זה זכה לביקורות מגורמים חסידיים שראו את מטרת הספר כניגוח של החסידות, וכן מגורמים בציונות הדתית שתקפו אותו על הכללת הרצל ברשימת משיחי השקר. הוא גם פרסם ספר של שלשה כרכים על הישיבה בפיורדא. ישורון, בית הכנסת כמנהג אשכנז בבני ברק, בית הכנסת של הרב המבורגר (הקישור אינו פעיל, מרץ 2024) מכון מורשת אשכנז קטעים ממשיחי השקר ומתנגדיהם (אורכב 31.03.2020 בארכיון Wayback Machine) על שורשי מנהג אשכנז (אורכב 28.01.2020 בארכיון Wayback Machine) לתולדות מנהג פפד"מ, שיעור וידאו של הרב באתר ישיבה בנימין שלמה המבורגר, דף שער בספרייה הלאומית Revier, Chaim, The New Yekkes, באתר מכון מורשת אשכנז, ‏15 בפברואר 2006 (באנגלית) Avi Tannenbaum, Ashkenaz: The world that is, באתר מכון מורשת אשכנז, נצפה 28 בינואר 2020. (באנגלית) https://www.moreshesashkenaz.org/he/communities, נצפה 28 בינואר 2020. https://www.moreshesashkenaz.org/he/shorshei/, נצפה 28 בינואר 2020. גדולי הדורות על משמר מנהג אשכנז, בני ברק תשנ"ד, באתר אוצר החכמה. כיכר השבת, ‏אדמו"רים יוצאים במלחמה נגד ספרו החדש של המבורגר, באתר כיכר השבת, 23 באפריל 2009. ברוריה אברהם, מהי "תנועה משיחית"? יישום למקרה של הציונות, עבודה סמינריונית, מכללת אורות ישראל תשע"ג. הישיבה הרמה בפיורדא: עיר תורה בדרום-גרמניה וגאוניה, באתר מכון מורשת אשכנז. (נצפה בכ"ז בשבט ה'תשפ"א).
בש קארדאש

בש קארדאש (בפרסית: بش‌قارداش) הוא אתר היסטורי, תופעת טבע ואטרקציה תיירותית בחבל בוג'נורד. האתר נמצא ברשימת האתרים בעלי חשיבת היסטורית ותרבותית של הארגון למורשת תרבותית באיראן. ברחבי האתר יש מתקנים רבים וחנויות המשרתים את התיירים והמבקרים הרבים. במקום גם נערכים פסטיבלים רבים ומוצגות תערוכות. מי המעיין של בש קארדאש עשירים במינרלים ונחשבים כבעלי תכונות רפואיות המועילות לבריאות. האתר מרוחק כ-2 ק"מ מהעיר בוג'נורד שבמחוז צפון ח'וראסאן. בתקופה הפרתית והסאסנית, שכן במקום מקדש זורואסטרי. לפי הפולקלור המקומי, המקום נקרא על שם חמישה אחים שהתגוררו בבוג'נורד, והיו מבוקשים על ידי השלטונות בגלל התנגדותם לשלטון האכזר. חמשת האחים ברחו יחד ואנשי הממשל רדפו אחריהם עד למקום. החמישה ביקשו עזרה מאלוהים; לאחר תפילתם, נפערו חמישה פתחים בהר, ומים רותחים פרצו מהם. במשך שנים רבות נבעו המעיינות וסיפקו מים לרוב. מי המעיין בבש קארדאש נובעים מתוך הר סלעי ומתוך חמישה פתחים גדולים וקטנים בתחתית ההר. בתקופה המוקדמת מי המעיין נבעו מהחלק העליון והאמצעי של ההר, וגם כיום יש נביעות ונתיבי מים לאורך ההר. בתחתית ההר יש תחריט אבן עם המוטו של הדת הזורואסטרית: מחשבות טובות, מילים טובות ומעשים טובים. את התחריט יצר אסמאעיל ג'זמי, צייר ואמן אבן תושב המקום. לדבריו, הוא יצר את תחריט האבן הזה כדי להזכיר ולציין את המורשת הקדומה של המקום. בשנת 2013 הודיעה המועצה האזורית של בוג'ונרד כי תבצע עבודות שיפוץ ושיקום על תחריט האבן (שנוצר ב-1922). בצלע ההר יש מבנה היסטורי שנבנה בהוראת השאה הקאג'ארי נאסר א-דין שאה, שם קבורים כמה מאנשי משפחת שאדלו המפורסמת מבוג'ונרד. את המבנה הקים יאר מוחמד סהאם א-דוולה, הידוע בכינוי "סרדאר מופחם". מול הבריכה הראשית של בש קארדאש ניצב שער שהוקם לפני כחמש מאות שנה. בש קארדאש בתקופה הקאג'ארית בש קארדאש בתקופת שלטון פהלווי מבנה סרדאר מופחם שער הכניסה למבנה סרדאר מופחם הבריכה בצורת כתר (לפני השיפוץ) מעיין נובע בבש קארדאש שער הכניסה מהתקופה הקאג'ארית המוטו הזורואסטרי מעל המעיין הארגון למורשת תרבותית באיראן מדיה וקבצים בנושא בש קארדאש בוויקישיתוף باشگاه خبرنگاران جوان - برگزاری ششمین نمایشگاه صنایع دستی برگزاری دومین جشنواره ملی زیبایی اسب اصیل ترکمن "שיקום לוח האבן באתר בש קארדאש", אתר המועצה האזורית, בוג'ונרד, 20.3.2012.
נסיכה של שמחה

נסיכה של שמחה הוא אלבום האולפן ה-14 של הזמרת-יוצרת שרית חדד. האלבום יצא לאור ב-דצמבר 2006, בחברת התקליטים אבי גואטה הפקות ומיס מיוזיק בע"מ. זה אלבום ילדים הראשון של שרית חדד. את האלבום הפיקו חברות אבי גואטה בע"מ ומיס מיוזיק בע"מ בשיתוף הד ארצי, מפיק בפועל - משה דץ. באלבום יש 15 שירים חדשים שכתבה סמדר שיר והלחין משה דץ, ועוד שיר אחד שהופיע לראשונה בפסטיגל. על העיבודים אחראי חזי שקד. האלבום יצא גם בדיסק DVD הכולל מהדורה של מארז דיסק+DVD, בהפקה הזו הופיעו אורנה ומשה דץ בתפקיד אורח. פטר קלנר, שרית חדד לקטנטנים, באתר ynet, 2 באוגוסט 2006 השיר הושמע לראשונה בפסטיגל 1999 בעיבוד שונה
Alicia

Alicia (בעברית: אלישה) הוא אלבום אולפן השביעי של הזמרת-יוצרת האמריקאית אלישה קיז. האלבום יצא לאור ב-18 בספטמבר 2020, על ידי חברת התקליטים תקליטי RCA. מתוך האלבום יצאו שבעה סינגלים. קיז הזכירה את שם האלבום בריאיון לבילבורד בדצמבר 2019, ואמרה שהעבודה על האלבום הייתה "הטיפול הכי טוב שהיה לי". היא הכריזה רשמית על האלבום ב-20 בינואר 2020, והעלתה את עטיפתו לרשתות החברתיות השונות. כדי לקדם את האלבום, קיז תצא במהלך 2021, לסיבוב ההופעות השמיני שלה, "Alicia: The World Tour", באירופה ובצפון אמריקה. מידע על האלבום Alicia באתר MusicBrainz מידע על האלבום Alicia באתר AllMusic האלבום Alicia באתר Discogs האלבום Alicia באתר ספוטיפיי האלבום Alicia באתר דיזר האלבום Alicia באתר יוטיוב לודוויג גורנסון, רוב נוקס, סבסטיאן קול, ג'וני מקדאיד, ראיין טדר, סוויז ביטז, נואל זנקנלה Alicia Keys Announces 'Alicia' Album Release Date, rollingstone (באנגלית) Alicia, genius (באנגלית) Alicia Keys Announces New Album 'A.L.I.C.I.A.', Rap-Up (באנגלית) Alicia Keys' New Album Is Coming: Here's the Cover Art and Release Date, Billboard ALICIA – album by Alicia Keys, Apple Music, ‏2020-09-06 (באנגלית)
מחקר רפואי

מחקר רפואי (או מחקר ביו-רפואי) הוא תחום הכולל מגוון רחב של מחקרים בתחום הרפואה וההנדסה ביו-רפואית. החל ממחקר בסיסי הכולל עקרונות מדעיים בסיסיים, ועד למחקר קליני, הכולל לעיתים ניסויים קליניים. מטרת המחקר הרפואי היא להעשיר את הידע האנושי בהבנת גוף האדם ותחלואיו. משרד הבריאות מעורב במחקר הרפואי באמצעות מחקרים המתבצעים ביחידות המשרד, בבתי חולים הממשלתיים ובאמצעות לשכת המדען הראשי. המשרד גם מממן פעילות מחקרית המבוצעת במכוני מחקר בישראל כמו אוניברסיטאות, מכללות, בתי חולים, קופות החולים ועוד. הנדסה ביו-רפואית מחקר קליני מדיה וקבצים בנושא מחקר רפואי בוויקישיתוף סמדר רייספלד, "הלהט לפרסם מאמרים הוא שורש הרע. עושים עוד ועוד מחקרים קטנים ועלובים", באתר הארץ, 21 ביולי 2021 רפואה - מחקר, דף שער בספרייה הלאומית מחקר באתר משרד הבריאות ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
בית העם הטמפלרי (חיפה)

בית העם הטמפלרי (גרמנית: Gemeindehaus; הגייה: גֵמַיְנְדֶהַאוּס) המצוי במושבה הגרמנית בחיפה היה המבנה הראשון שתוכנן על ידי הטמפלרים בארץ ישראל. מבנה זה, שנקרא אז "בית העם" או "אולם הכנסים" שימש מרכז הקהילה הטמפלרית בארץ. המבנה, המצוי כיום בשדרות בן-גוריון 11, משמש כמוזיאון העיר חיפה. אבן הפינה למבנה הונחה ב-23 בספטמבר 1869. המבנה תוכנן על ידי פטר יוליוס לויטווד, ובנייתו נעשתה ב-1869 על ידי פועלים ערבים בהדרכתם של אנשי מקצוע טמפלרים. הוא נבנה בסגנון טמפלרי הכולל גמלון אופייני, מרפסת מעל הכניסה לבית וכתובת מעל דלת המבנה בה נחרט באבן: ”אם אשכחך ירושלים תשכח ימיני” (תהילים, קלז, ה'). על הגג הוצב מגדל פעמונים אשר קרא לקהילה להתכנסויותיה. הבית כלל אולם גדול ששימש למפגשי הקהילה ולתפילות משותפות. כמו כן היה בקומה השנייה של המבנה בית ספר וחדרי מגורים (גם משפחת לנגה, מורה המושבה, גרה בקומה זו). בשנת 1890 הורחב הבניין ונוסף לו אגף מזרחי ובו אולם רחב להתכנסויות, וכן נבנה גג רעפים ומגדל פעמונים חדש. בשנת 1902, משגדלה הקהילה, נבנה בחצר המבנה מבנה בית ספר עבור ילדי הקהילה. עד שנות ה-50 של המאה ה-20 שימש המבנה כבית ספר, ולאחר מכן הפך למחסנים של חברת אגד. המבנה שוקם במימון ממשלת גרמניה בשנת 2000 והפך למוזיאון לתולדות העיר חיפה. בשנת 2007 כתבה הסופרת אורה מורג את הספר "הפנים שפרצו מהדף" בה הוזכר תיאורו של בית העם. המבנה בנוי בסגנון טמפלרי טיפוסי הכולל גג רעפים וגמלון. למבנה שתי קומות ועליית גג מרווחת. הוא כולל שתי קשתות מחודדות וקמרון הנישא לגובה של 5.5 מטרים. המבנה שימש "מבנה לדוגמה" ומבנים רבים אחרים במושבה הגרמנית בחיפה, ואף במושבות אחרות נבנו כדוגמתו. המבנה אף נחשב בעת בנייתו כמבנה היפה ביותר בעיר חיפה, והיה מקור לחיקוי לבנייה הערבית והיהודית בראשית המאה ה-20. בית הקהילה הטמפלרית בירושלים שרה ומאיר אהרוני, אישים ומעשים בחיפה והסביבה, 1993 מדיה וקבצים בנושא בית העם הטמפלרי בוויקישיתוף מוזיאון העיר חיפה - בית העם, באתר "העמותה לתיירות ונופש חיפה"
פירנצה (פירושונים)

האם התכוונתם ל... פירנצה – היא עיר במרכז איטליה צפונית לרומא, המשמשת כבירת חבל טוסקנה פירנצה (נפה) – נפת פירנצה היא נפה במחוז טוסקנה שבאיטליה רפובליקת פירנצה – "הרפובליקה של פירנצה" הייתה מדינה שמרכזה היה בעיר פירנצה באיטליה המודרנית אולדסמוביל פירנצה – היא מכונית משפחתית גדולה, אשר יוצרה על ידי חטיבת הרכב האמריקאית, "אולדסמוביל" בבעלות קונצרן הרכב ג'נרל מוטורס בין השנים 1982–1988
ההופעה

ההופעה (מוכר גם כ"ההופעה בהיכל התרבות ת"א") הוא האלבום השביעי של הזמרת-יוצרת שרית חדד. האלבום יצא לאור באוגוסט 1999, על ידי חברת התקליטים שבבעלות אבי גואטה. זהו אלבום ההופעה הראשון של שרית חדד והוא הוקלט בהופעה בהיכל התרבות תל אביב. בשנת 1999 שרית חדד פרצה עם האלבום כמו סינדרלה, לאור ההצלחה הגדולה של האלבום והפרסום של שרית חדד לקהל הרחב, אבי גואטה החליט ששרית חדד תופיע בהיכל התרבות תל אביב, דבר שהיה נראה מוזר בזמנו מכיוון שהמוזיקה מזרחית לא הייתה פופולרית באותה תקופה. למרות החשש, ההופעה הצליחה מעל המצופה. ההופעה התקיימה ביוני 1999. בעקבות הצלחה זו, יצאו כ-חודשים מההופעה אלבום, קלטת וידאו, קלטת אודיו ודי וי די. ה-DVD של הופעה זו נחשב כ-DVD הראשון בישראל שיצא מהזמר המזרחי. את האלבום הפיקו חברת אבי גואטה בע"מ בשיתוף הד ארצי. אלבום זה הוא אלבום כפול הכולל שני דיסקים. באלבום זה יש ביצועים חדשים שבוצעו במיוחד להופעה זו. ההופעה - תקליטור 1 ההופעה - תקליטור 2
ג'יימס גוד

ג'יימס ויליאם גוד (באנגלית: James William Good;‏ 24 בספטמבר 1866 – 18 בנובמבר 1929) היה פוליטיקאי אמריקאי ממדינת איווה, חבר המפלגה הרפובליקנית, שכיהן כחבר בית הנבחרים של ארצות הברית וכמזכיר המלחמה בממשלו של נשיא ארצות הברית הרברט הובר. ג'יימס ויליאם גוד נולד ליד סידר רפידס, איווה להנרי ומרגרט קומבס גוד. הוא למד בקולג' קו שבסידר רפידס וסיים את לימודיו שם ב-1892. בהמשך הוא למד בבית הספר למשפטים של אוניברסיטת מישיגן, שם הוא סיים את לימודיו ב-1893 ובאותה שנה התקבל ללשכת עורכי הדין והחל לעסוק בעריכת דין באינדיאנפוליס. ב-4 באוקטובר 1894 הוא נשא לאישה את לוסי דיקון. לשניים נולדו שני בנים, ג'יימס ויליאם הבן ורוברט אדמונד. ב-1896 שב גוד לסידר רפידס, שם הוא המשיך בעיסוקו בעריכת דין. בין השנים 1906 – 1908 הוא שימש כיועץ המשפטי של העיר. בין השנים 1909 – 1921 כיהן גוד כחבר בית הנבחרים של ארצות הברית כנציג מחוז הבחירה החמישי של איווה. ב-1919 הוא נבחר כיושב ראש ועדת ההקצבות של הבית ובתפקיד זה הוא כיהן עד תום כהונתו בבית הנבחרים. הוא נבחר מחדש לבית הנבחרים שבע פעמים ומעולם לא הובס. זמן קצר לאחר שעמיתו למפלגה הרפובליקנית, וורן הרדינג נבחר לנשיאות בנובמבר 1920, הביע גוד את רצונו לוותר על מושבו בבית הנבחרים ולהצטרף למשרד עורכי דין בשיקגו, זאת לאחר שתוכניתו לארגון מחדש של התהליך התקציבי תאומץ. ב-10 ביוני 1921 הגיש גוד את התפטרותו. בבחירות מיוחדות שנערכו נבחר במקומו הרפובליקני סיירוס קול, גם הוא מסיידר רפידס והוא הושבע לתפקידו ב-1 באוגוסט אותה שנה. ב-1928 היה גוד פעיל במערכת הבחירות לנשיאות של הרברט הובר, גם הוא מאיווה. עם כניסתו של הובר אל הבית הלבן הוא מינה את גוד לתפקיד מזכיר המלחמה של ארצות הברית ועד מהרה אושר מינוי זה על ידי הסנאט. גוד כיהן בתפקיד במשך שמונה חודשים עד לפטירתו הפתאומית. ג'יימס גוד נפטר ב-18 בנובמבר 1929, זמן קצר לאחר יום חמישי השחור שהחל את השפל הגדול, בוושינגטון די. סי. כתוצאה מדלקת הצפק שנגרמה מקרע בתוספתן. במקומו התמנה פטריק הארלי שעד אז שימש כתת-מזכיר המלחמה. מדיה וקבצים בנושא ג'יימס גוד בוויקישיתוף ג'יימס גוד, באתר המדריך הביוגרפי של הקונגרס של ארצות הברית (באנגלית) ג'יימס גוד, באתר "Find a Grave" (באנגלית) "Good Resigns House Seat," New York Times, 1921-06-10.
סייקה מורטה

סָײָקָה מוּרָטָה (ביפנית: 村田 沙耶香, נולדה ב-14 באוגוסט 1979) היא סופרת יפנית. היא זכתה בפרס גונזו לסופרים חדשים, בפרס מישימה יוקיו, בפרס נומה ובפרס אקוטגאווה. מורטה נולדה באינזאי, במחוז צ'יבה שביפן, בשנת 1979. בילדותה היא קראה ספרי מדע בדיוני ורומני מסתורין שהושאלו מאחיה ואמה. לאחר שמוראטה השלימה את לימודיה בחטיבת הביניים באינזאי, עברה המשפחה לטוקיו, שם סיימה את לימודיה בתיכון קאשיווה (המצורף לאוניברסיטת נישוגקושה), ולאחר מכן למדה באוניברסיטת טמגאווה. הרומן הראשון שלה, 授乳 (Junyū, "הנקה"), זכה בפרס גונזו לסופרים חדשים בשנת 2003. בשנת 2013 היא זכתה בפרס מישימה יוקיו, ובשנת 2016 זכה הרומן העשירי שלה, コンビニ人間 (Konbini Ningen, תורגם לעברית כ "בשולי הנוחות"), בפרס אקוטגאווה היוקרתי, והיא נבחרה לאחת מנשות השנה של ווג יפן. "בשולי הנוחות" נמכר בלמעלה מ-600,000 עותקים ביפן, ובשנת 2018 הוא הפך לספרה הראשון שתורגם לאנגלית, תחת הכותרת "Convenience Store Woman". בשנת 2020 תורגם לעברית בידי עינת קופר ויצא ב"סדרה הקטנה" של הוצאת כתר. לאורך קריירת הכתיבה שלה, מורטה עבדה במישרה חלקית כמוכרת בחנויות נוחות בטוקיו. סייקה מורטה, ברשת החברתית אקס (טוויטר) סייקה מורטה, ברשת החברתית אינסטגרם סייקה מורטה, ברשת החברתית Goodreads החלה לעבוד בחנות נוחות - ומצאה את ייעודה בחיים: פרק מהספר "בשולי הנוחות", באתר ynet, 9 בנובמבר 2019 ערך זה הוא קצרמר בנושא סופרים ובנושא יפנים. אתם מוזמנים לתרום לוויקיפדיה ולהרחיב אותו.
פאביו יאקובסן

פאביו יאקובסן (בהולנדית: Fabio Jakobsen; נולד ב-31 באוגוסט 1996) הוא רוכב אופני כביש הולנדי בקבוצת Team dsm-firmenich PostNL. יאקובסן הוא אלוף הולנד לשנת 2019. ניצח חמישה קטעים בוואלטה אספניה (2019, 2021) ואת מרוץ הקורנה–בריסל–קורנה ב-2022. ניצח את אליפות אירופה בשנת 2022 באופני כביש. יאקובסן נולד ב-31 באוגוסט 1996 בהוקלום, עיירה בהולנד. יאקובסן רכב בקבוצת SEG ההולנדית משנת 2015 עד שנת 2017. בשנת 2016 הוא סיים במקום ה-14 באליפות העולם באופני כביש עד גיל 23. ב-2017 הוא ניצח את מרוץ אשבורן–פרנקפורט עד גיל 23, וניצח את אליפות הולנד עד גיל 23 וסיים שישי באליפות אירופה עד גיל 23. יאקובסן הצטרף לדקונינק קוויק-סטפ בשנת 2018. הוא ניצח את מרוץ דנילת' נוקר–קורס ואת מרוץ סכלדפרייס, מקדים את פסקל אקרמן ואת כריס לאולס (אנ'). הוא ניצח את הקטע הראשון בטור של פיורדס ובבינקבנק טור. הוא ניצח שני קטעים בטור של גואנשי וניצח את קטגוריית הנקודות במרוץ. ב-2019, ניצח יאקובסן את הקטע הראשון בוואלטה או אלגארבה. הוא ניצח בפעם השנייה את סכלדפרייס ואת הקטע השלישי בטור של טורקיה. יאקובסן ניצח עם קוויק סטפ את מרוץ ההאמר לימבורג. לאחר מכן ניצח את אליפות הולנד לאחר שניצח בספרינט רב משתתפים. יאקובסן ערך את הופעת הבכורה שלו בגרנד טור, כאשר נבחר לוואלטה אספנייה. יאקובסן ניצח את הקטע ה-4 וה-21 במרוץ, בשניהם הקדים את סם בנט בספרינט רב משתתפים. ב-2020, ניצח את הקטע ה-5 בוולטה אה ולנסיה ולאחר מכן את הקטע הראשון בוולטה או אלגארבה. יאקובסן נפצע קשה בראשו בסיום הקטע הראשון בטור של פולין כאשר נחסם על ידי בן ארצו, דילן חרונבייחן, בספרינט אל קו הסיום ועף מעבר למתרסי המסלול, בעקבות כך הוענק לו הניצחון בקטע על חשבון חרונבייחן שנפסל. הוא אושפז בבית חולים בסוסנוביץ כשהוא מורדם ומונשם ונמצא במצב קשה ובקומה, אך בהמשך התייצב מצבו והוא נותח בפנים, כשהפגיעה המרכזית בגופו הייתה פגיעה בגולגולת. יאקובסן נזקק ל-130 תפרים, איבד את כל שיניו מלבד אחת, מיתרי הקול שלו הפכו משותקים והחך שלו נשברה. לאחר תהליך שיקום ארוך, הוא חזר להתחרות כשמונה חודשים לאחר מכן בטור של טורקיה. יאקובסן שימש בעיקר כפועל במרוציו הראשונים מאז החזרה. הניצחון הראשון שלו מאז התאונה הגיע בטור דה ואלוני, יותר מ-11 חודשים מאז התאונה, כשניצח את הקטע ה-2 וה-5 שהסתיימו בספרינט המוני. באוגוסט 2022, ניצח יאקובסן במיאוץ הסיום, אליפות אירופה באופני כביש שנערכה במינכן, גרמניה. מדיה וקבצים בנושא פאביו יאקובסן בוויקישיתוף פאביו יאקובסן, ברשת החברתית אקס (טוויטר) פאביו יאקובסן, ברשת החברתית אינסטגרם פאביו יאקובסן, באתר Cycling Archives National Championships Netherlands, procyclingstats.com Wiśniewska, Marta (5 באוגוסט 2020). "Lekarz wyścigu Tour de Pologne: "Fabio jest z nami, żyje i mamy nadzieję, że wygramy"" [Tour de Pologne race doctor: "Fabio is with us, he is alive and we hope to win"] (בפולנית). Naszosie.pl. נבדק ב-5 באוגוסט 2020. {{cite news}}: (עזרה) "Jakobsen in levensgevaar na vreselijke crash met Groenewegen in Polen". NU. 5 באוגוסט 2020. {{cite web}}: (עזרה) Lefevere aangeslagen na bezoek aan Fabio Jakobsen: “Hij is er veel erger aan toe dan Remco, ze hebben 130 draadjes uit z’n gezicht gehaald”, m.hln.be.com
המשולש ההרמוני של לייבניץ

בקומבינטוריקה ושעשועי מתמטיקה, המשולש ההרמוני של לייבניץ הוא סידור משולשי של שברים יסודיים שבו האלכסונים החיצוניים ביותר מורכבים מההופכיים של אינדקסי השורות, בעוד המספר בכל תא פנימי שווה לזה שבתא שמעליו ומשמאלו מינוס זה שמשמאלו. ברישום אלגברי, L(r, 1) = 1/r (כאשר r הוא מספר השורה, בעוד c הוא מספר העמודה, שלעולם אינו עולה על r) ו-(L(r, c) = L(r - 1, c - 1) − L(r, c - 1. המשולש ההרמוני הומצא על ידי גוטפריד וילהלם לייבניץ במסגרת פתרונו לבעיה שהציג בפניו מורו כריסטיאן הויגנס כדי לאתגרו: לסכום את טור ההופכיים של המספרים המשולשיים. לייבניץ מצא במהרה את הפתרון (הטור הזה מהווה טור טלסקופי) ושב אל הויגנס עם הכללה מעניינת: לייבניץ הראה כיצד לסכום את טור ההופכיים של המספרים הארבעוניים, וכן כל טור הופכיים של מספרי הכדורים בערימות המהוות סימלפקסים n-ממדיים. כדי לתאר בצורה סכמטית את התבניות שמצא, לייבניץ הציג את המשולש ההרמוני שלו, מעין מניפולציה מעניינת על משולש פסקל. עד מהרה הזין המשולש ההרמוני את מחקריו של לייבניץ על טורים אינסופיים, והוא היווה מרכיב חשוב במרבית עבודותיו המוקדמות על החשבון הדיפרנציאלי והאינטגרלי. שמונה השורות הראשונות של המשולש ההרמוני הן: 1 1 2 1 2 1 3 1 6 1 3 1 4 1 12 1 12 1 4 1 5 1 20 1 30 1 20 1 5 1 6 1 30 1 60 1 60 1 30 1 6 1 7 1 42 1 105 1 140 1 105 1 42 1 7 1 8 1 56 1 168 1 280 1 280 1 168 1 56 1 8 ⋮ ⋮ ⋮ {\displaystyle {\begin{array}{cccccccccccccccccc}&&&&&&&&&1&&&&&&&&\\&&&&&&&&{\frac {1}{2}}&&{\frac {1}{2}}&&&&&&&\\&&&&&&&{\frac {1}{3}}&&{\frac {1}{6}}&&{\frac {1}{3}}&&&&&&\\&&&&&&{\frac {1}{4}}&&{\frac {1}{12}}&&{\frac {1}{12}}&&{\frac {1}{4}}&&&&&\\&&&&&{\frac {1}{5}}&&{\frac {1}{20}}&&{\frac {1}{30}}&&{\frac {1}{20}}&&{\frac {1}{5}}&&&&\\&&&&{\frac {1}{6}}&&{\frac {1}{30}}&&{\frac {1}{60}}&&{\frac {1}{60}}&&{\frac {1}{30}}&&{\frac {1}{6}}&&&\\&&&{\frac {1}{7}}&&{\frac {1}{42}}&&{\frac {1}{105}}&&{\frac {1}{140}}&&{\frac {1}{105}}&&{\frac {1}{42}}&&{\frac {1}{7}}&&\\&&{\frac {1}{8}}&&{\frac {1}{56}}&&{\frac {1}{168}}&&{\frac {1}{280}}&&{\frac {1}{280}}&&{\frac {1}{168}}&&{\frac {1}{56}}&&{\frac {1}{8}}&\\&&&&&\vdots &&&&\vdots &&&&\vdots &&&&\\\end{array}}} בעוד שערך כל תא של משולש פסקל הוא סכום של שני המספרים בשורה שמעליו, ערך כל תא במשולש לייבניץ הוא סכום שני המספרים שבשורה שמתחתיו. למשל, בשורה החמישית, התא (1/30) הוא סכום שני התאים שערכם (1/60) שנמצאים מתחתיו בשורה השישית. בדיוק כשם שמשולש פסקל ניתן לחישוב בעזרת מקדמים בינומיים, כך גם המשולש של לייבניץ: L ( r , c ) = 1 r ( r − 1 c − 1 ) {\displaystyle L(r,c)={\frac {1}{r{r-1 \choose c-1}}}} . מילולית ניתן לתאר נוסחה זאת כך: "האיברים בכל שורה שווים לאיבר ההתחלתי של השורה חלקי האיבר המתאים במשולש פסקל (בעל אותו אינדקס שורה ועמודה)". למעשה, כל אלכסון במשולש ההרמוני קשור באופן ישיר לאלכסונים במשולש פסקל: האלכסון הראשון במשולש לייבניץ מורכב מההופכיים של המספרים הטבעיים, השני ממחצית ההופכיים של המספרים המשולשיים, השלישי מ-1/3 ההופכיים של המספרים הארבעוניים וכן הלאה. משולש פסקל המשולש ההרמוני של לייבניץ, באתר MathWorld (באנגלית)